cyanic-selkie/wikianc huggingface dataset:
Тарамон
Стопанство
Бидејќи се наоѓа во плодното Солунско Поле, селото располага со плодни обработливи површини, поради кои Тарамон со тек на време станало богато село. Најмногу се произведува овошје (праски и круши), но и пченица, како и други земјоделски производи.
Население
Според статистиката на Васил К’нчов („Македонија. Етнографија и статистика“) во 1900 година во Тарамон живеат 60 Македонци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Тарамон имало 60 Македонци. Бројките и на двајцата извори се разликуваат, па така во книгата „Населените места во Егејска Македонија“ на Тодор Христов Симовски, наведени се 72 Македонци, односно 75 жители Македонци од двата извори, соодветно.
Во 1910 година во Тарамон имало 69 жители.
Во 1913 година, селото било забележано со 27, а во 1920 година со 58 жители. Изгледа дека се работело за чифлигарска населба, бидејќи тука во 1923 година, грчките власти сместиле 39 бегалски семејства со 151 жител, кои заедно со помалобројните месни македонски жители во 1928 година броело 197 жители. Во 1940 година, селото имало 303, во 1951 година 241, во 1961 година 270, во 1971 година 243, во 1981 година 201, а во 1991 година 194 жители.
Во пописот од 2001 година, селото било забележано со 203 жители. Во најновиот спроведен попис од 2011 година во Грција, селото било забележано со 182 жители.
Самоуправа и политика
Селото припаѓа на општинската единица Бер со седиште во истоимениот град, која припаѓа на поголемата општина Бер, во округот Иматија. Воедно, селото е дел од општинскиот оддел Бер, во кој покрај Тарамон влегуваат градот Бер и селата Лазохори, Меч и Мустали.
Вашингтон Луис Переира де Соуса
Соочувајќи се со кризата генерирана од Големата депресија во Соединетите Држави, претседателот ја загубил речиси целата своја поддршка. Тој го избрал својот пријател Жулио Престес за свој наследник во 1930 година, но само три недели пред крајот на неговиот мандат, Луис бил соборен со државен удар за време на Бразилската револуција во 1930 година.
Биографија
Неговото семејство било со Португалско Ромско потекло. Роден е во Мака, Рио де Жанеиро, и се преселил во Сао Паоло, каде што се школувал и дипломирал на Правниот факултет на Универзитетот во Сао Паоло во 1891 година. Тој бил назначен за обвинител во Бара Манса, Рио де Жанеиро во 1892 година, но си поднел оставка за да се посвети на правото во Бататаис, Сао Паоло, каде што ја започнал својата политичка кариера. Луис бил старешина во Бататаис со Федералната Републиканска Партија ( Partido Republicano Federal ; PRF ) и станал Претседател на Општинската комора во 1897 година. Луис билГрадоначалник на Бататаис од 1898 до 1899 година, а во 1900 година бил избран за конгресмен од Партијата на фармерите ( Партидо да Лавора ). Луис бил државен претставник на Паулиста Републиканската Партија ( Partido Republicano Paulista ; PRP) помеѓу 1904 и 1906 година, учествувајќи на Основачкото собрание на Сао Паоло, кое го ревидирало Уставот на државата во 1905 година. Тој поднел оставка како претставник за да ја преземе функцијата Државен Секретар за Правда и јавна безбедност од 1906 до 1912 година.
Луис бил водач на ситуационистите и повторно станал државен претставник на Републиканската Партија Паулиста од 1912 до 1913 година. Тој го прекинал својот мандат за да стане Градоначалник на Сао Паоло (1914–1919), кога се соочил со Генералниот штрајк од 1917 година. Тој бил гувернер на државата Сао Паоло од 1920 до 1924 година. Во 1924 година, Луис го предводел третиот баталјон организиран во Батајс за да се бори против бунтовниците од Сао Паоло, кој во 1925 година стана колумна Мигел Коста-Престес. Од 1925 до 1926 година, Луис служел како сенатор за ПРП.
Претседателство
На директни избори, Луис продолжил да го извршува Претседателството на Републиката на 15 ноември 1926 година. Тој бил сменет од Револуцијата од 1930 година на 24 октомври и отишол во егзил во Европа и САД, враќајќи се во Бразил по седумнаесет години во 1947 година. По враќањето од егзил, се преселил во Сао Паоло и се посветил на историските студии. Тој бил достоен член на филантропската болница Санта Каса де Сао Паоло; Почесен Претседател на бразилскиот Црвен крст; Член на Институтот за историја и географија на Сао Паоло, Баија и Сеара; Член на Academia Paulista de Letras ; и Член на Бразилскиот историски и географски институт. Во негова чест е именуван Rodovia Washington Luís во државата Сао Паоло. . Во текот на 1920-тите, Старата Република претрпела големи загуби поради демонстрациите на противење од урбаната средна класа, поручничките и работничките движења и дисидентските олигархии. Завршила Колоната на Прести кога 620 мажи поминале на територијата на Боливија и последователно се распуштиле, на почетокот на неговата администрација. Владата на Вашингтон Луис повеќе не била загрозена од бунтовите на поручниците и за унапредување на работничкото движење, сепак, за да ги заузда новите опозициски движења, тој го создал Законот Celerada во 1927 година, кој наметнал цензура на печатот и го ограничил правото на собирање, што довело до подземна Бразилската Комунистичка партија, која беила призната од владата претходно истата година.
Глобалната економска криза од 1929 година, предизвикана со падот на берзата на 24 октомври, била најголемата во историјата на капитализмот, која допрела до многу земји и ги парализирала економските активности. Неговите ефекти во Бразил ја собориле политиката на Вреднување на кафето, започната во 1906 година со потпишувањето на „Convênio de Taubaté“. Кафето, кое сочинувало 70% од Бразилскиот извоз, имало намалена цена на меѓународниот пазар. Кризата ја загрозила стабилноста на Владата на Вашингтон Луис, која не дозволила нова девалвација на валутата, пред катастрофата на Њујоршката берза.
Соборување
Според системот на политика на кафе со млеко што преовладувала во поголемиот дел од Старата Република, човек од Минас Жераис требало да го наследи Вашингтон Луис како претседател. Сепак, Вашингтон Луис поддржал друг паулиста, неговиот пријател Хулио Престес, за претседател во 1930 година.
Победата на Прест на претседателските избори на 1 март 1930 година била доведена во прашање поради сомневање во измама. Убиството на Жоао Песоа, гувернер на Параиба и кандидат за Потпретседател на плочата на Гетулио Варгас на 26 јули 1930 година, била одлучувачки фактори за движењата против  владата на Вашингтон Луис, која веќе  била нападаната од кризата со кафето. Атентатот, подоцна докажал, дека немал никакви политички цели. Варгас и Освалдо Арања го започнале политичкиот заговор за повторно преземање на владата на Рио Гранде до Сул, што довело до движењето на 3 октомври 1930 година познато како Револуцијата од 1930 година. Претседателот Вашингтон Луис бил сменет на 24 октомври од страна на шефовите на вооружените сили, а привремената влада хунта ја презела власта, составена од генералите Тасо Фрагосо и Мена Барето и адмиралот Исајас де Нороња.
Луис починал во Сао Паоло на 4 август 1957 година.
Религија во Замбија
Во 2010 година, според World Christian Trends, 85,5% од населението се идентификувале како христијани, 11,2% се идентификувале со домородните религии, 1,8% како бахаи, 1,1% како муслимани, 0,2% како агностици, 0,1% како хиндуисти, а сите други групи учествувале со помалку од 0,1%. . Според пописот од 2010 година, 75,3% од Замбија биле протестанти, 20,2% биле католици, 0,5% биле муслимани, 2,0% други религии, а 1,8% немале религија.
Позадина
Замбија добила независност во 1964 година од Британците. Постигнувајќи независност, постоеле Пентекостнии Харизматични мисионери од Соединетите Американски Држави во текот на 70-тите, кои успеале да придобијат голем број на верници. Растот на религијата стагнирал во текот на 80-тите и 90-тите години поради зголемените економски превирања. Фридрих Чилуба станал претседател во 1991 година и во следниот период Пентекостите значително се прошириле низ целата земја. Додека првиот устав не ја специфицирал религијата, амандманот во 1996 година ја прогласил нацијата за „христијанска“, поддржувајќи го правото на секое лице да ужива во слободата религијата. Според член 1 од уставот, земјата е суверена секуларна република, а според член 25, граѓаните слободно можат да ги изразат мислите и да практикуваат било која религија.
Христијанство
Се смета дека христијанството пристигнало во земјата преку европските протестантски мисионери и истражувачи во средината на XIX век. Дејвид Ливингстон бил шкотски мисионер го привлекол вниманието на Африка кон западниот свет. Ливингстон ја инспирирал Европа преку трговијата со робови. Тој го предводел патот во Централна Африка на мисионерите кои го започнале образованието и здравствената заштита за Африканците. Многу африкански водачи и племиња го почитувале и тој бил една од главните причини за олеснување на односите меѓу нив и Британците. .
Замбија е официјално христијанска нација според уставот од 1996 година, но постојат различни религиозни традиции. Христијанските деноминации вклучуваат: Презвитеријани, Римокатолици, англиканци, Пентекости, верници на Нова апостолска црква,  лутеранци,  Адвентисти, Јеховини сведоци, верници од Црквата на Исус Христос на светците од подоцнежните дниитн.
Бахајство
Бахајската популација во Замбија е проценета на 162.443 или 1,70% од населението. Врз основа на тие податоци, Adherents.com го рангира бахајството како шеснаесетти највисок национален процент на бахајски верници во светот и четврта по големина во Африка.
Ислам
Исламот пристигнал во Замбија преку арапските робови во средината на XVIII век. Други муслимани и луѓе од хиндуистичката заедница пристигнале во Замбија за време на Британското колонијално владеење. .
Околу 1% од Замбијците се муслимани и главно живеат во урбаните средини. Најголемиот дел од муслиманите во Замбија се сунити. Исто така постои и заедница на Шиитите. Околу 500 луѓе во Замбија припаѓаат на исламската секта Ахмадија.
Кнутсторп
Замокот е родно место на славниот дански астроном Тихо Брахе (1546-1601).
1945 (филм)
„1945“ — унгарски филм од 2017 година, во режија на Ференц Терек (Ferenc Török), кој е автор и на сценариото, заедно со Габор Т. Санто (Gábor T. Szántó). Главните улоги ги играат: Петер Рудолф (Péter Rudolf), Бенце Ташнади (Bence Tasnádi) и Тамаш Сабо Кимел (Tamás Szabó Kimmel).
Синопсис
На 12 август 1945 година, во 11 часот наутро, двајца непознати луѓе, облечени во црно, се појавуваат на железничката станица во едно унгарско село. Со себе, тие носат сандаци и молкум нинуваат низ селото. Нивната појава веднаш предизвикува немир кај селаните, особено кај нотарот и неговите блиски соработници кои за време на Втората светска војна ги поткажале своите соседи-Евреи и така им го презеле имотот. Двајцата непознати одат на еврејските гробишта каде ги закопуваат личните предмети кои останале од нивните блиски. На влезот на гробиштата, нив ги чекаат селаните, кои се собрани со намера да ги истепа туѓинците, но се повлекуваат откако ја дознаваат нивната намера. Потоа, двајцата Евреи го напуштаат селото и се враќаат на железничката станица, а заедно со нив, во возот се наоѓа и синот на нотарот, кој е решен да го напушти семејниот дом.
Клер (грофовија)
Клер (ирски Contae an Chláir, англиски County Clare) е грофовија ви покраината Манстер во Ирска. Сместена е на западниот ирски брег, северозападно од реката Шанон. Има вкупна површина од 3,147 км2. Главен град е Енис.
Октугот Клер е надалеку познат по своите прекрасни природни убавини.
Билборд 200
Табелата Билборд 200 ранкира 200 најпродавани музички албуми и EP албумиво САД, а објавувана е неделно од магазинот Билборд. Таа често се користи за искажување на популарноста на уметник или група на уметници. Често некој снимачки чин ќе биде запаметен по неговите „број еден“ места, на своите албуми кој ја надминал продажбата на сите други во текот на најмалку една недела.
Табелата е заснована само на продажби (и на малопродажна трговија и дигитално) на албуми во САД. Неделата на продажби започнува во понеделник, а завршува во недела. Нова табела е издадена следниот вторник со датум за следната сабота.
Новите производи се издадени во американските музички маркети во вторниците. Дигиталните спуштања се вклучени во Билборд 200 табелата, сè додека целиот албум е купен. Албумите кои не се лиценцирани за продажба на мало во САД (уште не се увезени во САД) не се погодни за табелата. Долгогодишна политика што ја прават несоодветни наслови, кои се продаваат исклучиво од страна на одредени продажни места, како на пример Вол-Март или Старбакс, е обратна на 7 ноември 2007 година, а стапи на сила на 17 ноември.
Моменталниот број-еден албум (од 4 јуни 2011) на Билборд 200 е 21 од Адел.
Историја
Билборд ја започнал табелата за албуми во 1945. Првично само со пет позиции, табелата за албуми не беше објавена на неделна база, а понекогаш поминувале 3-7 пред таа да биде ажурирана. Двонеделна (иако со неколку дупки), 15-позициска табела за Најдобор-Продавани Популарни се појавила во 1955. Со екслозијата на рокенрол музиката, Билборд за првпат прикажал табела наречена Најдобро-продавани Популарни Албуми на 24 март 1956. На албумот место зафаќале од 10 до 30 албуми. Првиот број-еден албум на новата неделна табела бил Belafonte од Хари Белафонте. Табелата била преименувана во Најдобро-Продавани Поп Албуми во 1956, а потоа во Најдобро-Продавани Поп LPs во 1957.
Доушник (филм)
Доушник! (The Informant!) е американска политичка црна комедија – филм од 2009 год. Филмот е режиран од познатиот Стивен Содерберг, додека пак приказната е адаптација на истоимената книга од 2000та година, во која се прикажани вистински настани.
Кратка содржина
Филмот е заснован на вистинската приказна за најпознатиот корпоративен доушник во историјата на Америка. Што ли мислел Марк Витакер? Вистинска ѕвезда во индустриската компанија Arcer Daniel Midland, Витакер наеднаш станува доушник. Иако тој разоткрива за ФБИ, мултинационално местење на цена во својата компанија, Витакер се замислува себеси како херој, кој од народот добива унапредување. Но пред да се случи сето тоа, на ФБИ му се потребно докази, па затоа Витакер воодушевено се одлучува да носи микрофон и скриен касетофон во својата ташна, замислувајќи се себеси како стандарен таен агент. На несреќа на ФБИ, нивниот главен сведок и не бил толку тивок кога се во прашање престоечките настани. Неговото однесување со текот на времето почнува да ги фрустрира агентите бидејќи повеќе не можат да докажат што на крајот е реалност а што бујна фантазија.
Космос-1919
Космос-1919 — еден од над 2.400 советски вештачки сателити лансирани во рамките на програмата „Космос“.
Ленче Арсова
Ленче Арсова (моминско: Стојанова; во  —  во ) — македонски револуционер, комунистички деец, хуманист, борец и општественик.
Животопис
Арсова во текот на Втората светска војна, извршувала најразлични улоги. Во 1940 година, како член на Комунистичката партија на Југославија (КПЈ) била една од организаторите на Народноослободителната војска на Македонија (НОВ). Од јули 1941 година била член на месниот комитет на КПЈ во Штип и на Воениот штаб, а од 1943 година била член на Вториот областен комитет на Комунистичката партија на Македонија (КПМ), инструктор на Петтиот областен комитет на КПМ, од август 1944 година била заменик-командир на базата на генералштабот на НОВ и ПОМ, шифрант на Врховниот штаб на НОБ и ПОЈ на островот Вис, раководител на шифрантската служба при генералштабот на НОВ и ПОМ и секретар на месниот комитет на КПМ во Штип.
По ослободувањето се наоѓала на разни општествено-политички должности и била долгогодишен претседател на Црвениот крст на Македонија.
Личен живот
Била омажена за Љупчо Арсов, македонски партизан.
Тиетилперазин
Тиетилперазинот е антиеметик од класата на фенотиазини. Се користи за лекување и превенција на на гадење и повраќање по хируршки процедури, цитотоксична хемотерапија, радиотерапија, краниоцеребрални повреди и др. Иако не се употребува како антипсихотик, може да покаже и такви ефекти.
Разбој
Разбој — справа (машина) која служи за ткаење на платна, јамболии и килими и е една од најбитните справи во историјата. Разбојот исто така е една од наједноставните справи која е конструирана. Првичните разбои биле целосно изработени од дрво и сите операции на нив се вршеле рачно. На принципот на кој работи стариот разбој, работат и големите фабрички машини за ткаење кои произведуваат илјадници метри материјал.
Конструкција на рачен разбој
Рачниот, за домашна употреба, разбој е дрвена конструкција во облик на паралелограм. На двата краја на овој костур се поставуваат два масивни цилиндри т.н. „кросна“ или „вратила“ – едниот за намотаната основа и вториот за навивање на исткаениот материјал после процесот на ткаење. Бидејќи во процесот на ткаење нишките треба да бидат добро затегнати и двете кросна имаат можност да се вртат околу своите оски со што се постигнува добра затегнатост на нишките од основата. Секоја од намотаните нишки потоа минува низ т.н. „ништи“ или „ништелки“. Тие се најмалку две, но може да бидат и повеќе. „Ништите“ се поместуваат горе-долу преку „чкрипци“ со нагазување на „подношките“. Така два соседни конци во „ништите“ имаат различна положба, едниот е горе, а другиот долу. Непосредно до ништите во насока на ткајачката се наоѓаат т.н. „брдила“ или „набрдилa“. Тоа претставува масивна дрвена рамка со вметнато „брдо“ (решетка од цврсто поставени тенки стапчиња од трска). Нишките од основата се поставуваат во отворите на брдото. Со „совалката“ се вметнува преѓа меѓу нишките од основата, потоа се менува положбата на ништите (тие што биле долу одат горе, и обратно) и со брдилото се натиснува ткаеното. На крајот исткаеното се навива на второто кросно.
Ткаење со рачен разбој
Пред да почне процесот на ткаење потребно е да се изврши т.н. „сновење“ на нишките на основата по целата ширина и должина на планираната ткаенина. После тоа наснованите нишки се намотуваат на кросното распределени по целата планирана ширина на ткаенината. Секоја нишка поединечно се провлекува низ ништите и брдото и се врзува на второто кросно. Процесот на ткаење се состои во промена на положбата на ништите (горната оди долу, долната горе) со помош на подношките, така што се образува „пазува“ низ која се поминува совалката, оставајќи преѓа напречно на основата. Ткајачката повторно ја менува положбата на ништите со педалите, потоа ги трга брдилата кон себеси и ја набива преѓата. Потоа постапката се повторува. Кога ќе се исткае одредена количина ткаенина, истата се намотува на второто кросно.
Разбојот во македонското творештво
Разбојот е честа тема во македонските народни песни:
Во гатанки:
Но и кај одредени автори:
NGC 1014
NGC 1014 — двојна ѕвезда во соѕвездието Кит, заведена во Новиот општ каталог на длабоконебесни тела.
Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1014 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 38 м 0,8 с, а неговата деклинација, односно висината на лакот на тој агол, - 9° 34' 19".
Други поделби
Проучување на NGC 1014 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5285. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 886.
Хипотенуза
Хипотенуза е најдолгата страна на еден правоаголен триаголник, страната наспроти правиот агол. Должината на хипотенузата на правоаголниот триаголник може да се пронајде со помош на Питагорината теорема, која вели дека должината на хипотенузата дигната на квадратот е еднаков на збирот од квадратите од другите две страни.
На пример, ако една од другите страни е долга 3 м (на квадрат, тоа е 9 м2) и другата е долга 4 м (на квадрат, тоа е 16 м2). Збирот на нивните должини на квадрат изнесува 25 м2. Должината на хипотенузата е квадратен корен од овој збир, или 5 м.
Пресметување на хипотенузата
Должината на хипотенузата обично се пресметува по пат на квадратна функција по очигледен начин. Следнава формула користи x и y, наместо c1 и c2 за се избегнат подзнаците:
Некои научни калкулатори имаат функција за претворање на правоаголните координати во поларни. Кога на калкулаторот ќе му се зададат x и y, тој истовремено ја пресметува должината на хипотенузата и аглите кои таа ги образува со основната линија (c1 погоре).
Наводи
Rechtwinkliges Dreieck Tam giác
Верила
Верила (Верила) е планина во западна Бугарија. Наоѓа се меѓу големите Рила и Витоша. Таа е сиромашна на води планина, со многу малку реки, кои поминуваат или извираат од неа. Оттука доаѓа и нејзиното име - од античкиот тракиски јазик, како антоним на името Рила што значело „планина со многу вода“. Највисоката точка на Верила е врвот Голем Дебелец (1.415 м).
Географија
Верила е дел од Верило-Рујската група која опфаќа 7 релативно ниски планини, сместени помеѓу границата со Србија и Рила планина. Планината е дел од вододелното било меѓу Црноморскиот и Егејскиот базен, како и климатска граница помеѓу умереноконтиненталната клима на север и преходноконтинентален клима на југ. Верила е сиромашна на води. Тоа значело и нејзиното име во Антиката. Од неа потекнува само рекичка Тополница, која собира потоците Бајнова река, Kлисурата и Дренска река. Само во два од длабоките и долови на југ има постојана вода - Симчино и Шарбано.
Северните падини на планината се обраснати со убави букови шуми, а јужните со закелавели мешани шуми од даб, бука и леска, кои се поубави во југоисточната половина. Заобленото и било е покриено со убави пасишта и ливади, поволни за пролетна паша на овците.
Јужните падини на Верила кон Горно поле на Дупнишката котлина, се длабоко исечени од ерозионните процеси. Над заобленото и било се издига врвот Голем Дебелец (1.415 м).
Жолта тресиопашка
Жолта тресиопашка или говедарка — мала врапчевидна птица од семејството на тресиопашките Motacillidae.
Овој вид го има низ цела умерена Европа и Азија, вклучувајќи ја и Македонија. Постојан жител е во потоплите краишта, како во западна Европа, но посеверните и поисточните популации се птици преселници кои зимуваат во Африка и јужна Азија.
Таа е тенка, вита птица, која е долга 15-16 см, со карактеристична долга опашка што постојано се тресе. Овој вид има најмала опашка од европските тресиопашки. Возрасниот мажјак во сезоната на парење е маслинастозелен одозгора и жолт одоздола. Во останатото перје жолтото може да биде заменето со бело. Главата на мажјакот има разни варијанти на обоеност и декорација, зависно од подвидот.
Повикот е карактеристично, високо чиит.
Ова е инсектојадна птица која живее во отворени предели, близу вода, како на пример, влажни ливади. Гнезди во грмушки и несе 4-8 дамчести јајца.
Систематизација
Систематизацијата и филогенијата на овој вид е многу конфузна. Буквално десетици подвидови се опишани со текот на времето, но моментално се распознаваат 15-20.
Обоеноста се однесува на мажјаците, освен ако не е поинаку нагласено.
Наводи
<!--
-->
Вана Росенберг
Вана Фелисија Росенберг Синерхолм (родена на 3 април 1973 година во Фарста, општина Стокхолм) е шведска пејачка и глумица. Таа е мажена за филмскиот продуцент Улф Синерхолм.
Кариера
Росенберг започнала да игра претстави како дете во градинка; нејзината мајка, Аника Исаксон, била драмски-педагог и целата градинка играла во ТВ-програмата во 1981 година „Мора да разберете дека го сакам Фантомот“.
Како пејачка, Росенберг бил член на танц-музичката група Адастра.
Од 1997 до 2001 година, Росенберг студирала на Шведската национална академија за мимика и глума. Во 2001 година добила Гулдмаскен за нејзиниот изглед во фарсата „Сопруг на жените“.
Во 2009 и 2010 година, Розенберг и нејзиниот татко, Горан Розенберг, се натпреварувале во ТВ програмата „На патеката“.
Трка Абу Даби 2018
Трка Абу Даби 2018 — 4. издание на велосипедската етапна трка Абу Даби, која се одржала помеѓу 21 и 25 февруари како трет настан во сезоната на Светската турнеја. Вторпат била вклучена во календарот на Светската турнеја.
Трката била освоена на завршниот ден од возачот на, Алехандро Валверде, од Шпанија, освојувајќи ја етапата до Џабал Хафит. Валверде завршил 17 секунди пред холандскиот возач Вилко Келдерман од, додека подиумот бил заокружен од Колумбиецот Мигел Анхел Лопез , кој доцнел 12 секунди зад Келдерман. Резултатот на Лопез бил исто така доволен за освојување на пласманот за млад возач.
Во другите пласмани на трката, Италијанецот Елија Вивијани – вози за – бил освојувач на зелената маичка за бодовниот пласман, освојувајќи ја втората етапа на трката, додека возачот на  Николај Трусов од Русија го освоил спринтерскиот пласман и црната маичка, предводејќи го пласманот од почетокот до крајот. Екипниот пласман бил освоен од, поради пласманите меѓу првите десет на Рафал Мајка, Давиде Формоло и Емануел Бухман.
Рута
Рутата за изданието во 2018 година било објавено на 23 јануари 2018 година. Трката била проширена со уште една етапа, пет наместо претходните четири, со дополнување на поединечен хронометар по првпат; како и завршница на нагорнина наместо кружна трка.
Водство во пласманите
На Трката Абу Даби 2018 биле доделени четири различни маички. За генералниот пласман, пресметуван со додавање на завршното време на секој велосипедист на секоја етапа и дозволувајќи временски бонуси за првите тројца на средните спринтови и на завршницата на етапите, предводникот ја добивал црвената маичка. Овој пласман бил сметан за најважен на трката и победникот на пласманот се сметал за победник на трката.
Дополнително, постоел бодовен пласман, каде се доделувала зелена маичка. Во бодовниот пласман, велосипедистите добивале бодови доколку завршат на првите десет места на крајот на етапата. За победа на етапата, возачот добивал 20 бода, 16 бода за вториот, 12 за третиот, 9 за четвртиот, 7 за петтиот, 5 за шестиот и по еден бод помалку за секое наредно место, сè до 1 бод за 10. место. Бодови за пласманот можеле да се добијат и на средните спринтови во текот на секоја етапа, со исклучок на хронометарот; овие средно спринтови исто така нуделе временски секунди за генералниот пласман. Постоел и спринтерски пласман за бодовите доделени на гореспоменатите средни спринтови, каде водството било обележано со црна маичка.
Четвртата маичка ја претставувал пласманот за млад возач, обележана со бела маичка. Ова било одлучувано на ист начин како во генералниот пласман, но само возачите родени по 1 јануари 1993 година можеле да учествуваат во пласманот. Имало и пласман за екипите, каде биле собирани времињата на најдобрите тројца велосипедисти по екипа на секоја етапа; предводничката екипа на крајот на трката била екипа со најмало вкупно време.
Омлоп Хет Ниусблад 2018
Омлоп Хет Ниусблад 2018 — 73. издание на велосипедската еднодневна трка Омлоп Хет Ниусблад, која се одржала на 24 февруари како четврти настан во сезоната на Светската турнеја. Вторпат била вклучена во календарот на Светската турнеја.
Била освоена од данскиот возач Михаел Валгрен од екипата, кој дошол сам до победа со 12 секунди предност во однос на возачот на , Лукаш Вишњовски од ПОлска, додека подиумот го заокружниот домашниот возач Сеп Ванмарке.
Екипи
Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Поради тоа, седумнаесет од осумнаесетте екипи настапиле на трката, со исклучок на. Дополнително, осум професионални континентални екипи се натпреварувале со што се заокружила главната група од 25 екипи.
Артур Кварежма
Артур да Силва Кварежма (27 јуни 1917 - 2 декември 2011 година) бил португалски фудбалер од ромско потекло кој играл како напаѓач.
Клупска кариера
Во 1945–46, кога тимот од Лисабон го освоил своето прво и единствено државно првенство, Кварежма постигнал 14 гола на 22 натпревари. Тој се пензионирал на 5 октомври 1948 година на само 30 години по натпреварот против соседниот Спортинг КП (4-1 победа на домашен терен, два гола), а потоа работел како тренер на неговиот главен клуб во текот на истата кампања, водејќи го до третата позиција. Работел со младинските екипи во следните години.
Меѓународна кариера
Кварежма играл пет натпревари за Португалија, настапувајќи на исто толку пријателски натпревари во текот на осум години. Тој го направил своето деби на 28 ноември 1937 година, против Шпанија (победа 2–1 во Виго); пред тој натпревар тој, заедно со соиграчите Маријано Амаро, Жоао Азеведо и Хозе Симеес, одбил да го изведе фашистичкиот поздрав, а потоа бил испрашуван од ПИДЕ.
Личен живот и смрт
Кварежма починал во својот роден град Бареиро на 2 декември 2011 година, на 94-годишна возраст. Многу медиуми го спомнале како пра-вујко на друг фудбалер, Рикардо Кварежма, кој играл со индивидуални и тимски успеси за ФК Порто и исто така бил интернационалец; вториот, сепак, подоцна го негирал ова, но го нарекол првиот како „инспирација за надминување на неволјите во животот“.
Почести
Белененсес
Мазовско Војводство
Мазовско Војводство (województwo mazowieckie) — војводство во средно-источна Полска, претежно на подрачјето на историската област Мазовија. Зафаќа површина од и има население од 5.324.500 жители. Најголеми градови се Варшава (1.749.000) и Радом (226.000) на југ, Плоцк (127.000) на запад, Шедлце (77.000) на исток и Остроленка (55.000) на север. Седиште на војводството е државната престолнина Варшава.
Создадено е на 1 јануари 1999 г. од дотогашните војводства Варшавско, Плочко, Ќеханувско, Остроленско, Шедлечко и Радомско, согласно управната реформа усвоена претходната година. Го носи името на историската област Мазовија, и претежно совпаѓа со неа; исклучок е јужниот дел околу Радом, кој е во Малополска, додека пак Ломжа и околината историски се во Мазовија, но денес припаѓаат на Подлаското Војводство.
Се граничи со шест други војводства: Варминско-мазурското на север, Подлаското на североисток, Лублинското на југоисток, Светокришкото на југ Лоѓсското на југозапад и Кујавско-поморското на северозапад.
Војводството е центар на науката, образованието, производството и сообраќајот во земјата. Има најмала невработеност и највисоки примања. Учествува со 22 % од БДП на Полска, што по глава на жител изнесува 160 % од државниот просек. Ужива значајна посетеност поради историските споменици и има привлечни природни предели; 20 % од војводството покриено со борова и дабова шума. Тука се вбројува и националниот парк Кампинос, прогласен за биосферен резерват на УНЕСКО.
Градови и гратчиња
Војводството има 85 градски населени места, тука наведени по број на жители според состојбата во 2006 година:
Управна поделба
Мазовското Војводство е поделено на 42 окрузи, од кои 5 е градски, а 37 се земски. Тие пак се поделени на вкупно 314 општини, од кои 85 се градски.
Исисаурус
Исисаурус (именуван по Индискиот статистички институт ) — род на титаносауруски сауроподски диносаурус од доцниот период на креда чии фосили биле пронајдени во денешна Индија.
Откривање и именување
Типскиот вид Isisaurus colberti, ISI R 335 / 1-65, првично бил опишан и именуван како Титаносаурус colberti од Сохан Лал и Сасвати Бандиопадјај во 1997 година, специфичното име во чест на Едвин Харис Колберт, во својот род, од Вилсон и Апчрч, во 2003 година. Овој диносаурус имал краток, вертикално насочен врат и долги предни екстремитети,  што го прави значително различен од другите сауроподи. Хумерусот е долг 148 сантиметри. Врз основа на овој примерок, Исисаурусот би пораснал на околу 18 метри во должина и тежел околу 14 тони.
Исисаурусот е познат по многу подобри остатоци од повеќето титаносауруси. Познат е поголемиот дел од неговиот посткранијален скелет. Скелетниот материјал пронајден помеѓу 1984 и 1986 година бил „во придружна и претежно артикулирана состојба“; и вклучува цервикални, грбни, сакрални и каудални пршлени, ребра, карлица, скапула, коракоид, лев долен екстремитет и други коски, иако недостасувале коски на черепот, задниот екстремитет и стапалото. .
Опис
Постојат два вида черепи од сауроподи од Индијанскиот мастрихт, првиот е од Јаиносаурус, а другиот е од Исаисаур. Додека Јаиносаурусот имал широк и рамен кранијал, черепот на Исисаурусот бил робустен и компактен. Дополнително, аголот помеѓу окципиталната коска и окципиталниот кондил е различен кај двата таксони. Во примерокот од Донгаргаон е еднаков на 120 °. Краниумот на Исаисарус во таа смисла наликува на черепите на Дилодокус и Апатосаурус (родови кои припаѓаат на Дилодоциди ), но модификациите на коските се различни.
Палеоекологија
Исисаурус живеел во областа која денес и припаѓа на Индија во периодот мастрихт (што е највисоката етапа во доцната креда). Неговите остатоци се најкомплетни меѓу диносаурусите познати од тој регион. Хосла и соработниците. (2003) ги наведе следниве индиски сауроподи:
Вилсон и соработниците (2009 г.) наброиле само два индиски титаносауруси, Исисаурусот и неговиот далечен роднина, Јаиносаурусот. Исисаурус и Јаиносаурус живееле симпатично во областа на денешна средна и западна Индија, а Исисаурусот бил присутен и во областа на западен Пакистан.
Јанка Атанасова
Јанка Атанасова ( во — 1980 во ) — македонска балерина.
Животопис
Јанка Атанасова завршила на Балетското училиште во Скопје во класата на Ѓорѓи Македонски и Нина Кирсанова.
Од 1950 до 1961 година била член на Балетот при МНТ. Подоцна, станала член на Народното позориште во Белград (1961-1980).
Јанка била изразито лирска балерина со добра класична балетска техника и убава развојна линија на движењето.
Починала во Скопје во 1980 година.
NGC 2937
NGC 2937 — елиптична галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2937 се споменува и како UGC 5131, MCG 1-25-6, CGCG 35-15, Arp 142, VV 316, NPM1G +02.0225.
Откривање
Објектот е откриен на 3 март 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 2937 е од видот E3. Видливиот сјај со голо око изнесува 13,7 m, а оној во рамките на интервалот од минималната до максималната честота 14,6 m, додека површинскиот сјај изнесува 14,1 m/лм2. NGC 2937 има привидни димензии од 0,8' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 37 м 45,1 с, а неговата деклинација, односно висината на лакот на тој агол, + 2° 44' 53". Положбениот агол на објектот е во износ од 0°.
Други поделби
Проучување на NGC 2937 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27423. Во рамките на атласот на длабокото небо, Уранометрија 2000.00, објектот припаѓа на групата означена со бројот 233; додека во Каталогот на основни ѕвезди (GSC) е групиран под бројот 238. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 233.
Спасител на вода
Спасител на вода е лице кое ја нагледува безбедноста и ги спасува пливачите, сурферите и другите учесници во водните спортови во базени, водни паркови или планини. Спасувачите обучени за прва помош и добрите пливачи,обучени за спасување во вода користат различни помагала и опрема во зависност од барањата на определено место.Во некои области спасувачите се дел од сервисот за итни случаи,но и на инциденти и во некои општества спасувачите изведуваат планински спасувања или функционираат како основен обезбедувач на ЕМС
Одговорности
Спасувачот е одговорен за безбедноста на луѓето во водата и вообичаено определената област,моменталното опкружување или да се присобобување кон тоа, како на пример: плажа одма до океан или езеро.Приоритет е да се обезбеди безбедност во областа каде се одговорни.Спасувачите обично ја прифаќаат оваа одговорност како за вработување,иако тие можат да бидат и волунтери. Условите кое резулираат со давање се сумирани во синџирот за давање каде што секој однос може да доведе до несреќи или да придонесе за невнимание.Недостатокот на образование за безбедност во вода или локални услови,недостаток од безбедносни совети(на пр:за обука на плажа),недостаток од заштита (како немање на гума за пливање за слаб пливач),неправилно наблудување или неспособност да се справи со условите(добар сурфер со слаб пливач).
Синџирот за давење обезбедува јасни основи за заштита од давење и вклучува
Спасувачот е во можност да ги обезбеди овие сегменти за да помогне во спречувањето на давењата(или др.инцидент)во нивната област на одговорност и поради ова причина ова треба да биде како основен фокус на активности на спасувачите,бидејќи е подобро да спречи да се појави несреќа,туку да реагира подоцна откако се појавила.Ова значи дека делотворноста на спасувачите може да се согледа не во бројот на спасувања или во вештините кои тие ги изведуваат,туку во намалување на давење,инциденти и други итни медицински случаи. Се разбира спасувачите мора да бидат обучени,способни и спремни за реагирање во итни случаи,способностите треба да останат задолжителни,бидејќи е невозможно да се заштитат сите несреќи кои се појавуваат без одење на неприфатлива цена.Ова е клучна цел на популарната структурна врска,како Бајвач,што на времето беше едно од најгледаните емисии на светот.
Должности
Клучна одговорност на спасувачите на плажата(вообичаено како дел од тимот,но на некои места од спасувачите се бара да работат сами),се:
Колонка
Колонка (полски: Kolonka) е село во Мазовското Војводство, Радомски округ, Полска. Од 1975 до 1998, селото припаѓало на поранешното Радомското Војводство.
Елементарна математика
Елементарната математика, според условната поделба на математиката, е дел од математиката којшто се состои од математички области што се изучуваат во основните и средните училишта. Најосновните од нив се: алгебра, аритметика и Евклидова геометрија. Следното ниво погоре се тригонометријата, понапредната алгебра и основната аналитичка геометрија, за на крајот, обично да се заврши со основите на линеарната алгебра и математичката анализа. Иако овие математички области се „етикетирани“ како елементарни, сепак за да не дојде до недоразбирање, да напоменеме дека во нивни рамки постојат и многу „напредни“, неелементарни теории.
Колонка
За време на Втората светска војна, во шумата кај Колонка дејствувала герилската група „Армија Крајова“. Поручникот Лонгин Дабковски и Станислав Сичек „Јелен“ ја презеле командата врз оваа група.
Спасител на вода
Должности
Спасувачите може да имаат други одговорности како на пример чистење,пополнување на документи,проверување на ПХ нивито на хлорот во базентите или се главен извор на информации. Многу е важно е дека спасувачите никогаш не дозволуваат нивните вторични одговорности да се помешат со првичните.
Колонка
Од 1945 до 1975, селото припаѓало на поранешното Келечкото Војводство, а од 1975 до 1998 на поранешното Радомско Војводство.
Спасител на вода
Должности
Исто така може да се бара од спасувачите да присуствуваат на привремени средби во текот на работењето, со цел на зајакнување на нивните вештини во спасувањата.
Колонка
Во Колонка се наоѓа стадионот на Народниот спортскиот клуб „Јодла Једлниа-Летниско“ (LKS Jodła Jedlnia-Letnisko) (од 1949).
Спасител на вода
Определување типови на пливач
Додека се врши наблудување на пливачите(вообичаено од издигнатата позиција или позиција на ниво на водата или седечка позиција),спасувачите гледаат да препознат пливач кој се бори или се дави и пливачите со ненајдена медицинска состојба како, удар,срцев напад,астма,диабетис или треска.Соодветното наблудување е клучна одговорност на спасувачите и тие гледаат по пливачите во различни категории и услови.
Пасивни жртви што се дават се неактивни во водата, пловат на површината или на дното кога спасувачот забележи од овај тип пливач изведува спасување од итен случај.
Активни жртви што се дават или вознемирени пливачи со носени во водата додека се обидуваат да останат на површината.Спасувачите гледаат по пливачите во вакви состојби со гледање на раце што мрдат или мавтаат странично( со напор да се издигне над водата и овозможувајќи за главата да остане на површина над водата ),потребно исправување на телото и неподржувачки удар.Ова однесивање е познато како инстиктивен одговор за давење.Спасувачите изведуваат спасување од итен случај да му помогнат на овај тип пливач.
Возбудени пливачи имаат проблем со пливањето најверојатно од премореност и можеби ќе викаат или не викаат за помош.Спасувачите вообичаено отпливуваат да им помогнат на овие пливачи до страната.Ова можеби ќе бара или не дополнителни подршки.
Нормален пливач (Здрави пливачи) се оние на кои не им треба никаква поддршка и можат да пливат самите.
Локации
Спасувачите можат да бидат најдени наблудувајќи многу различни типови на вода и секој тип има свои различни одлики,одговорности и предизвици.Локации каде спасувачите можат да се најдат:
Океанска плажа спасувачите се заедничко поврзани со плажите и често се смета за најпредизвикувачка средина на спасувачите поради влијанието на надворешните фактори како времето,струи,приливи и бранови.
Внатрешен објект со водакаде спасувачите можат да ги набљудуваат отворените области со вода,како езера дури и реки каде пливачите можат да собираат.
Базенти за пливање ,базенти и внатрешни и надворешни се под надзор од спасувачи иако не се кваликафувани а дали и има.
Водни паркови:додека водните паркови се еден тип на базенти и се сметаат за различни типови на објекти,бидејќи тие можат да вклучат дополнителни карактеристиќи како на пр:водни слајдови и генератор за бранови.
Океанска лагуна или приливен базент, но како базенти сите имаат ограничени и загадени обалсти,и има потенцијал за дополнителен загадувач над и под вештачки базент.
Отворен океан во некои случаи луѓето може да пливаат на отворен океан од брод поради ова причина мора да бидат вработени спасувачи.
Позиционирање
Спасувачите имаат примарна улога да ја надгледуваат областа за која се одговорни и за да го постигнат ова спасувачите мора да одржат оптимална позиција за надгледување на јавноста.Ова најдобро се постигнува од издигната позиција, која може да биде стол, платформа или дури покрив на возило. Ова овозможува максимална прегледност на нивната област и може да влијае на комуникацијата меѓу нив и нивниот тим.
Некои спасувачи користат преносливи платформи или столови кои можат да се местат на најсодветни позиции.Ова може да се примени кога посебни активности заземаат место.Постојан ветар или едноставно и овозможува на спасувачите да се доближат до водата ако има прилив на плажата.
Други опции во зависнот од локацијата може да се вклуче наблудување на работ од водата стоејќи, што овозможува блиска интеракција со луѓето и прилика да се обезбедат совети и осигорување лице в лице или наблудување од самата вода што најчесто се применува(како на море или дури голем воден парк),каде спасувачите може да користат бродови или други лични средства да отидат во водата, со што го продолжува нивниот домет и може да се обезбеди брз одговор за итните случаи.
Опрема
Опремата користена од спасувачите ќе варира во зависност од локацијата и специфичните услови во кои се сретнуваат. Сепак некоја опрема е главно универзална како свирче за привлекување на вниманието на јавноста или на други членови од тимот,опрема за прва помош и спасувачки помагала.
Спасувачки помагала
Постои хиеархија во спасувачките техники за да бидат искористени од спасувачи со цел намалување на опасноста на спасувачот и зголемување на делотворноста во спасувањето и ова ги диктира спасувачките помагала што треба спасувачот да ги има на располагање. Спасувачите би требало да имаат некоја опрема за помош во спасувањето.По утврдување дека пливачот е во неволја, тие се обидуваат да помогнат на начини кои нема да резултира со загрозување на животот на пливачот и на другите.Ова се прави на растојание со помош на ст,пливка за спасување може да биде фрлена,движејќи се кон жртвата,користејќи водени машини на располагање,пливање со помош како пливка за спасување.Како последна опција, пливање дирекно кон очигледната жртва.
Дополнително на овие техники на спасувачите,некои единици се обучувани во дополнителни водени спасувачки техники,како нуркање или спасувачки техники неповрзани со водно спасување како спасување со спуштање од карпа и се носи соодветна опрема за овие.
Прва помош
Спасувачите се вешти за давање прва помош,и имаат на располагање складирана опрема за прва помош .Тие може да имаат напредни средства за прва помош како дополнителен кислород,редуциран апарат,маска,дефиблиратор или АЕД или даска за имобилизација на рбетот.Некои се обучени за итни медицински случаи. Комуникација Делотворната комуникација е важна за спасувачите и тие можат да одберат за користење:свирки,двонасочни радија,мегафони или сигнални ракети.Потрадиционален метод за комуникација со јавноста е преку употреба на обоени знамиња кои можат да се подигнат на придвремен или траен столб со знамиња за информирање на јавноста за различни информации. Почесто се користи свирче во водени објекти за одмор(јавни или приватни),следниве сигнали со свирче се користени од спасувачите
1 краток свиреж -се користи за да се здобие вниманието на пливач
2 кратки свирежа -се користи да се здобие вниманието од колега спасувач
3 кратки свирежа-се користат да се сигнализира на колега спасувач дека итен случај се случува.Акција мора да се преземат
1 долг свиреж - се користи да се сигнализира дека пливачите мора да излезат од базентот, ова е бидејќи базентот е затворен или итен случај се случува,доволно значајно да спасувачите го расчистат базентот.
Сообраќај
За одговорната област преку широка област како плажи,езера,спасувачите може да имаат потреба за превоз на дистанци и тие можат да користат копнен превоз вклучувајќи, пик-ап камиони,школски велосипеди и други теренски возила.Тие исто така можат да користат цврсти или гумени бродови дури и лебдалка.